Artemis Fowl: Aikaparadoksi

Artemis Fowl: Aikaparadoksi () on Eoin Colferin kirjoittaman Artemis Fowl -kirjasarjan kuudes osa. Se ilmestyi englanninkielisenä Isossa-Britanniassa 7. elokuuta 2008 ja julkaistiin Yhdysvalloissa 15. heinäkuuta 2008. Suomennos julkaistiin samana vuonna WSOY:n kustantamana ja Jaakko Kankaanpään suomentamana.

Juoni

Kirja alkaa Artemiksen äidin, Angeline Fowlin, sairastumista tuntemattomaan tautiin, joka heikentää nopeasti hänen kuntoaan. Artemis on palannut aikamatkaltaan oltuaan kadoksissa kolme vuotta ja yrittää sopeutua rikoksettomaan elämään kahden pikkuveljensä ja vanhempiensa kanssa. Huolimatta Artemiksen yrityksistä auttaa äitiään taikuudella, jonka oli aiemmin varastanut aikatunnelista, tauti jatkaa Angelinen kunnon rappeuttamista.

Holly Short saa viestin Artemikselta, joka toivoo hänen ja Numero 1:n apua. Artemis, Holly, Foaly ja Numero 1 saavat selville, että Angelinella on keijusairaus, joka leviää taikuuden mukana ja on siksi vastustuskykyinen sille. Ainoa parannuskeino on uhanalaisen silkkiapinan aivoneste, eläinlajin, jonka viimeisen elossa olevan yksilön Artemis myi Eksintionisteille kahdeksan vuotta sitten rahoittaakseen isänsä pelastusretken Venäjälle. Artemis päättelee ainoan tavan pelastaa äitinsä olevan matkustaa ajassa takaisin ja pelastaa apinalaji. Saadakseen luvan keijuilta matkustaa ajassa on Artemiksen saatava Holly Short uskomaan, että Angeline sai taudin Hollyn parantaessa hänet masennuksesta kahdeksan vuotta sitten. Numero 1 lähettää Hollyn ja Artemiksen takaisin ajassa.

Artemis ja Holly saapuvat kahdeksan vuoden päähän, ja Butler kaappaa huumaa heidät. He heräävät nuoren Artemiksen auton takakontista Rathdown Parkin edestä.

He pakenevat Mulch Diggumsin avustuksella, joskaan tällä ei ole mitään käsitystä siitä, keitä he ovat. He murtautuvat eläintarhaan, mutta Artemis joutuu gorillan hyökkäyksen kohteeksi ja haavoittuu. Holly pelastaa Artemiksen hengen ja suutelee Artemista suulle syyttäen iloisuuttaan ja taikuuttaan. Holly tekee Artemikselle selväksi, että katuu tekoaan ja että lajienvälinen raja olisi epämukavaa ylittää. Artemis ei pahoittele tapahtunutta ja esittää välinpitämätöntä. Sillä välin nuori Artemis yrittää houkutella apinaa luokseen, mutta se säikähtää ja kiipeää ylös suurta sähköpylvästä pitkin. Pylvään päällä vanhempi Artemis yrittää napata apinan, mutta hänen on pakko antaa nuoremman Artemiksen kaapata se, sillä tämä mieluummin tappaa sen kuin päästää pakoon.

Nuori Artemis lentää Marokkoon myydäkseen apinan Tohtori Damon Kronskille, Eksintionistien johtajalle. Vanhemmalla Artemiksella ja Holly Shortilla ilmaantuu mahdollisuus pelastaa apina, mutta nuori Artemis, joka häiritsee heidän pelastusyritystään, kaappaa Hollyn. Sitten nuorempi Artemis päättää myydä Hollyn Tohtori Kronskille viidestä miljoonasta dollarista timantteina.

Kronski suunnittelee Hollyn tappamista, joten vanhempi Artemis hakkeroi itsensä Kronskin tiedostoihin ja kutsuu itsensä Eksintionistien kokoukseen, jossa Holly on tarkoitus tappaa. Kronski pistää Hollyn kokeeseen, jolloin vanhempi Artemis suojelee Hollya salanimellä ja partaan naamioituneena. Artemis onnistuu vakuuttamaan yleisölle, että Holly on ainoastaan lapsi, joka on ollut kirurgisessa leikkauksessa. Eksintionistit alkavat kapinoida johtajaansa vastaan, mutta kaaoksen keskellä vanhempi Artemis tiputetaan kuiluun. Matkan varrella Holly huomaa, että Kronski on mesmeroitu.

Vanhempi Artemis herää löytäen itsensä kahlehdittuna häkkiin. Hän päättää paeta vankilastaan, mutta Opal Koboi keskeyttää hänet. Opal kertoo Artemikselle, että hän on keräillyt eläimiä saadakseen niiden aivonesteitä kartuttaakseen omia taikuudellisia kykyjään.

Hän kertoo myös mesmeroineensa Kronskin, jotta tämä toisi hänelle Julius Junior (apinan lempinimi) -apinan, jotta Opal voisi kloonata sen ja käyttää
sen aivonestettä hallitakseen aikaa. Päästäkseen pakoon Artemis päästää irti eläimet, jotka Opal oli vanginnut.

Artemis, Holly ja Mulch ajavat sukkulalla Fowl Manoriin, mutta Koboi seuraa heitä. Nuori Artemis keskeyttää jälleen kerran vanhemman vastineensa ja vanhempi Artemis pakotetaan paljastamaan henkilöllisyytensä. Opal kaappaa Mulchin ja vie tämän muistot muutamalta viime päivältä. Artemis ja Holly palaavat nykyisyyteen mukanaan JJ-apina. Artemis lähtee parantamaan äitiään, mutta paljastuu, että sairauden on aiheuttanut menneisyydestä Artemista seurannut Opal Koboi.

Mesmeroitu Butler kaappaa Hollyn ja Numero 1:n ja pitää heitä eläimenrasvassa neutraloidakseen heidän taikuutensa. Artemis pakenee Opalia (joka hallitsee hänen äitinsä kehoa) ja myös äitinsä lääkäriä, joka on myös osallisena. Kun he nappaavat Artemiksen, tämä paljastaa, että hän on Artemis menneisyydestä ja että vanhempi Artemis on yhä vapaana. Vanhempi Artemis onnistuu antamaan Opalille rauhoittavia lääkkeitä antaen tämän vapauttaa Hollyn ja Numero 1:n. Artemis pakenee JJ:n kanssa ja Opal lähtee jahtaamaan heitä. Artemis laskeutuu kiviasetelmalle, joita kutsutaan "Nuns"-nimellä. Artemis paljastaa Opalille, että oli vain houkutin ja että JJ on jo turvassa Turvakaupungissa. Opal on jo tappamaisillaan Artemiksen, kun tämä hautaa hänet valtavan kivipatsaan alle räjäyttäen maanalaisen ammuksen. Artemis palaa kotiin ja huomaa, että äiti muistaa kaiken hänelle tapahtuneen. Jonkin ajan kuluttua Artemis käsittää, että jos hän ei olisi lähtenyt aikamatkalle, hänen ei olisi tarvinnut. Mitkään hänen seikkailuistaan keijukansan kanssa eivät olisi tapahtuneet, ellei hän olisi matkustanut menneeseen.

Juurinimitetty HALtijan komentaja Trouble Kelp kaivaa Koboin ylös raunioista, mutta huomaa Opalin kadonneen, ja he pelkäävät, että tämä yrittäisi auttaa vanhempaa itseään pakenemaan vankilasta.

Nuori Artemis, iältään kymmenen vuotta, herää omassa ajassaan mieli tyhjennettynä, mutta alkaa miettimään keijuja, ja hänen seuraava suunnitelmansa kerrotaan kirjassa Artemis Fowl, jossa Artemis on kahdentoista ja kaappaa komisario Shortin.

Lähteet
 Artemis-fowl.com

Viitteet 

Artemis Fowl
Vuoden 2008 kirjat